Foto: AFP AQSh Afg‘onistondan o‘z qo‘shinlarini olib chiqishi kerak, sababi Vashingtonning mamlakatdagi kampaniyasi muvaffaqiyatsizlikka yuz tutdi. Bu haqda Rossiya prezidentining Afg‘oniston bo‘yicha maxsus vakili, Rossiya TIVning ikkinchi Osiyo departamenti direktori Zamir Qobulov ma’lum qildi, deb xabar bermoqda «Izvestiya». «Moskva AQShni o‘z qo‘shinlarini Afg‘onistondan tezroq olib chiqib ketish borasida hech qachon shoshiltirmagan. Biroq, AQSh armiyasi jiddiy hech narsa qila olmayotgani tufayli Afg‘onistonni tark etishi lozim. Amerikaning Afg‘onistondagi kampaniyasi muvaffaqiyatsizlikka yuz tutdi. Afg‘oniston xalqaro terrorizmning jahon inkubatoriga aylanishi mumkin. U, aslida, hozirning o‘zida qisman shunday», - dedi Qobulov. AQShning Afg‘onistondagi kelgusi rejalari: yangi epoxa boshlanadimi?